Source: https://www.tax-fin-lex.si/Zbirke/SodnaPraksaList?nodeId=f3a25855-8e7a-4d50-acc6-f5ef3b010963
Timestamp: 2019-06-26 22:32:31+00:00
Document Index: 3242717

Matched Legal Cases: ['sodišče ', 'sodišče ', 'sodišče ', 'ZKP ', 'sodišče ', 'sodišče ', 'sodišče ', 'Sodišče ', 'ZKP ', 'sodišče ', 'Sodišče ', 'sodišče ', 'sodišče ', 'sodišče ']

VDS sodba Pdp 1892/2004
VDS03151
ZDR člen 88, 88/1, 88/1-1, 109, 109/1, 109/5, 88, 88/1, 88/1-1, 109, 109/1, 109/5.
prenehanje pogodbe - odpravnina - izračun - odpoved pravici do odpravnine
Osnova za izračun odpravnine je povprečna mesečna bruto plača delavca v zadnjih treh mesecih pred odpovedjo pogodbe o zaposlitvi, torej pred vročitvijo pogodbe o zaposlitvi in ne pred samim prenehanjem pogodbe o zaposlitvi. Pravici do odpravnine se delavec ne more odpovedati, se pa ta lahko zmanjša za toliko, kolikor je delodajalec vplačal za dokup zavarovalne dobe delavcu.
VSL sodba I Cpg 1371/2003
VSL05241
ZOR člen 898, 898/1, 898/2, 898/3, 898, 898/1, 898/2, 898/3.
zavarovalna pogodba - ničnost
V obravnavanem primeru je pomembno, kot pravilno ugotavlja tudi sodišče prve stopnje, ali je zavarovalni primer že nastal do 12:30 7.1.2000, ko je bila sklenjena sporna zavarovalna pogodba.
VSK sodba I Cpg 93/2004
VSK01112
ZOR člen 380, 380/1, 380, 380/1.
Tožeča stranka je kot zavarovalnica plačala svojemu zavarovancu, družbi C. d.d., terjatev iz naslova škode na uničenem blagu, na podlagi sklenjene zavarovalne pogodbe. Prav ima sodišče prve stopnje, da gre za situacijo po 6. odst. 380. čl. ZOR, ki določa, da začne teči zastaranje terjatve, ki jo ima zavarovalnica proti tretjemu, ki je odgovoren za nastanek zavarovalnega primera, takrat, ko začne teči proti temu zastaranje zavarovančeve terjatve, in se tudi konča v enakem roku.
VSC sklep Cp 211/2005
VSC01053
ZIZ člen 53, 53/II, 62, 53, 53/II, 62.
V obrazloženem ugovoru zoper sklep o izvršbi, mora dolžnik navesti dejstva, s katerimi ga utemeljuje, sicer ugovor ni obrazložen in je tudi neutemeljen. Dolžnica v ugovoru teh pogojev ni izpolnila, saj ugovoru ni priložila nobenega dokaza, pavšalne navedbe o drugač. pog. določilih ni mogoče upoštevati.
VSC sklep Cp 312/2005
VSC01069
ZIZ člen 38, 38/2, 88, 38, 38/2, 88. Pravilnik o opravljanju službe izvršitelja člen 61, 61/2, 61, 61/2.
stroški - rubež
Izvršiteljev obračun za delo in stroške ni preuranjen po opravljenem prvem rubežu, ki ni bil uspešen, saj je nadaljevanje izvršilnega postopka z opravo nadaljnjih izvršilnih dejanj v roku 1 leta od oprave prvega rubeža odvisno od strank (88. čl. ZIZ). S tem, ko je izvršitelj v obračunu citiral določbo 88. čl. ZIZ, je navedel tiste zakonsko določene okoliščine, ki utemeljujejo izdajo obračuna po prvem rubežu in je obračun sestavljen v skladu z določbo 2. odst. 61. čl. Pravilnika o opravljanju službe izvršitelja.
VSL sodba I Cpg 1169/2003
VSL05298
SZ člen 30, 30, 30.
solastniški deleži na skupnih objektih in napravah
S tem v zvezi je po prepričanju pritožbenega sodišča zmotno stališče tožeče stranke, da tožena stranka ni oporekala trditvam tožeče stranke o solastniškem deležu na objektu T. Tako je tožena stranka navajala, da računi niso "opravičeni" (prim. ugovor, l.št. 7), da ni dokazano, da bi tožena stranka morala poravnati zaračunane zneske (prim. pripravljano vlogo tožene stranke z dne 4.3.2003, l. št. 36), da so računi nerazumljivi (prim. pripravljalno vlogo tožene stranke z dne 4.3.2003, l. št. 36) in da trditve niso podprte z dokazi. V teh trditvah je po prepričanju pritožbenega sodišča vsebovan ugovor izračunu obveznosti, ki jih zaračunava tožeča stranka. S tem pa je tožena stranka oporekala tudi izhodišču za izračun obveznosti, ki je (med drugim) v opredelitvi solastniškega deleža tožene stranke na objektu v T.
VSL sodba I Cpg 1041/2003
VSL05303
ZOR člen 314, 314. ZPP člen 212, 212.
čas izpolnitve - plačilo
Prvostopno sodišče je pravilno uporabilo pravilo o trditvenem in dokaznem bremenu, saj mora odlog plačila dokazovati stranka, ki odlog zatrjuje.
VSL sodba, I Cpg 1169/2003
SZ člen 30.
solastniški delež kot podlaga za izračun deleža skupnih prostorov
VSL sklep I Kp 681/2004
VSL22634
URS člen 45, 45/3, 83, 100, 45, 45/3, 83, 100. ZDSve člen 60, 60. ZKP člen 352, 393, 352, 393. ZUS člen 44. Poslovnik Državnega sveta člen 24, 27, 34, 24, 27, 34.
Podeljena imuniteta članu Državnega sveta RS je okoliščina, ki začasno (za čas mandata) preprečuje pregon obdolženca za kaznivo dejanje storjeno pred izvolitvijo za člana Državnega sveta RS. Razveljavitev člena poslovnika Državnega sveta na katerem ne temelji sklep DS o podelitvi imunitete Državnemu svetniku ne vpliva na vspostavljeno imuniteto katere upravičenost sodišče v kazenskem postopku zaradi kaznivega dejanja ponarejanja listin ne more preizkusiti. Pri priznanju imunitete Državni svet ni vezan na nobene pogoje razen v procesnem smislu (čl. 83 UR in 60 čl. ZDSve).
VSL sklep I Cp 2040/2004
VSL50536
ZD člen 208, 208.
Izjava dediča, da sprejema dediščino ali se ji odpoveduje mora biti v skladu z določbo 208. člena Zakona o dedovanju. Izrecno mora izražati pravo in resnično voljo dediča, dano mora biti v predpisani obliki in sicer mora pisno izjavo dedič lastnoročno podpisati, na zapuščinski obravnavi ustno podano izjavo pa podpisati s podpisom zapisnika.
VSL sodba I Kp 1215/2004
VSL22629
KZ člen 253, 253/2, 253, 253/2.
Za presojo, ali je storjeno kaznivo dejanje po II. odst. 253. čl. KZ, ni pomembno, ali je obtoženec dogovoril plačilo obveznosti, ki izhajajo iz uporabe kartice tako, da jih bo plačeval s trajnim pooblastilom (plačevanje preko trajnega naloga) banki na za to ustanovljenem računu v banki, ki je izdajatelj kartice in ali je na tem računu kritje. Beseda kriti oziroma kritje pomeni zagotavljati z enako ali večjo vsoto denarja plačilo oziroma izplačilo nečesa. Zakonska dikcija "čeprav ve, da ob plačilu ne bo imel kritja" pomeni, da kaznivo dejanje po II. odst. 253. čl. KZ stori tisti, ki ob dospetju plačila obveznosti na podlagi uporabljene kreditne kartice nima kritja za plačilo in že ob uporabi te kartice ve, da kritja za plačilo ne bo imel. To pa pomeni, da storilec ve, da ne bo imel denarnih sredstev za kritje, to se pravi za plačilo izdanega računa. Kritje so tako katerakoli denarna sredstva, ki omogočajo plačilo, ne pa le denarna sredstva na računu v banki. Zato lahko kaznivo dejanje po II. odst. 253. čl. KZ stori tudi tisti, ki se dogovori za plačilo obveznosti na drug način, npr. s položnico po izstavitvi računa, kot se je obtoženka dogovorila v obravnavanem primeru.
VSL sodba I Cpg 1085/2004
VSL05233
ZIZ člen 65, 65.
Z dovoljeno izvršbo za izterjavo denarne terjatve, na dolžnikove premičnine, ki se nahajajo na njegovem sedežu, izvršilno sodišče še ni poseglo v kakšno stvar, ki bi bila izvzeta iz izvršbe, niti ni poseglo v stvari, ki jih imajo v posesti druge osebe, ki se nahajajo na istem naslovu kot dolžnik. Zato je zmotno mnenje pritožnice, da je izvršilno sodišče s sklepom, s katerim je dovolilo izvršbo, že poseglo na vse premične stvari, ki se nahajajo na določenem naslovu, vključno na stvari, ki jih ima v posesti tožeča stranka. Sodišče prve stopnje je logično in pravilno zaključilo, da je tožeča stranka preuranjeno ugovarjala nedopustnosti izvršbe.
VSL I Kp 1502/2004
VSL22621
ZKP člen 58, 58/2.
zasebni tožilec, vrnitev v prejšnje stanje
Oceno, ali je vzrok, da zasebni tožilec ni prišel na glavno obranavo, opravičen, kar je podlaga za presojo ali se zasebnemu tožilcu dovoli vrnitev v prejšnje stanje, pa je potrebno nujno povezovati s procesno predpostavko, ki mora biti izpolnjena, da sodišče prve stopnje lahko ustavi kazenski postopek, če zasebni tožilec na glavno obravnavo ne pride, to je, da je bil zasebni tožilec na glavno obravnavo pravilno povabljen.
VSL50177
ZOR člen 160/2, 160/2.
mladoletni otrok
Otrok od 7 do 14 leta neposredno odškodninsko odgovarja samo, če tožnik dokaže, da je sposoben za razsojanje.
VSL sklep I Cp 1443/2004
VSL50607
ZOR člen 608, 623, 623/1, 623/2, 608, 623, 623/1, 623/2.
pogodba o delu - določitev plačila in izplačila
Sodišče prve stopnje prezre določilo 623. člena ZOR, po katerem je naročnik dolžan plačati za opravljeno delo in sicer takšno (tolikšno) plačilo, kot je bilo določeno s pogodbo (če ni kakšnega obveznega akta ali tarife, ki bi določalo višino plačila), če plačilo ni bilo določeno, pa ga določi sodišče tako, da ustreza vrednosti del, za tak posel normalno potrebnemu času kot tudi za to vrsto dela običajnemu plačilu (1. in 2. odstavek 623. člena ZOR). Toženec je najprej ugovarjal, da je bila cena določena, nadalje pa je zatrjeval tudi, da cena po računih ne ustreza vrednosti dela, za tak posel normalno potrebnemu času kot tudi za to vrsto dela običajnemu plačilu. Vsega tega sodišče prve stopnje ni upoštevalo, napačno izhajajoč iz 608. člena ZOR (da prevzemnika posla ni opozoril na to, da se ne drži pogodbenih pogojev in da ne dela kot bi moral, in da bo imelo izvršeno delo napake) in dejstva, da je toženec podpisal naročilo ter potrdil, da so dela v redu opravljena.
VSL sodba I Cp 1152/2004
VSL50530
ZTLR člen 15, 15/4, 15, 15/4. ZD člen 220, 220. ZPP člen 287, 287/1, 287/2, 321, 321/3, 340, 287, 287/1, 287/2, 321, 321/3, 340.
vlaganje v solastno stvar - dedovanje - predlaganje dokazov
Solastnik, ki nima soglasja ostalih solastnikov za vlaganja v nepremičnino, ne more zahtevati večjega deleža na nepremičnini.
VSL sklep III Cpg 86/2004
VSL05310
ZPPSL člen 11, 11/4, 152, 11, 11/4, 152.
upnik - stečajni postopek - izločitvena pravica
Stečajni upnik kot stranka stečajnega postopka ima glede na določbe ZPPSL le omejene možnosti sodelovanja v njem. Predlogov, izjav in ugovorov ne more dati oziroma vložiti, če je zamudil rok oziroma izostal z naroka, na katerem bi jih moral dati oziroma vložiti (4. odst. 11. člena ZPPSL). Navedena določba pomeni, da lahko stečajni upnik sodeluje v postopku le takrat in na način, kot mu to predpisuje ZPPSL.
VSL sklep III Cp 2360/2004
VSL49734
ZIZ člen 9, 53, 9, 53.
ugovor - pritožba
Če dolžnik vloži hkrati ugovor zoper sklep o izvršbi in še pritožbo zoper odločitev o stroških vsebovano v sklepu o izvršbi, je obe vlogi obravnavati kot eno pravno sredstvo, in sicer kot ugovor zoper sklep o izvršbi.
VSL sklep I Cp 1994/2004
VSL50526
ZS člen 103, 103/2, 103, 103/2. ZPP člen 30, 30.
stvarna pristojnost - avtorsko delo - pristojnost
Ker gre za spor na uveljavitev malih avtorskih pravic, gre za spor iz prava intelektualne lastnine, zato je po določbi 103. člena Zakona o sodiščih izključno pristojno Okrožno sodišče v Ljubljani.
VSL sklep II Cp 1947/2004
VSL50167
ZGD člen 394, 394/3, 394, 394/3. ZPP člen 208, 208/1, 208, 208/1. ZFPPod člen 27, 27/4, 27, 27/4.
izbris firme - nadaljevanje s pravnim naslednikom
Družbenik družbe, ki je bila izbrisana iz sodnega registra po Zakonu o finančnem poslovanju podjetij (v nadaljevanju ZFPPod), je univerzalni pravni naslednik družbe in mora prevzeti postopke, začete zoper družbo, v stanju, v kakršnem so bili ob njenem prenehanju. V konkretnem primeru zato tudi ni mogoče govoriti o subjektivni spremembi tožbe (187. člen ZPP). Razlikovati pa je treba na eni strani med procesnim vprašanjem nadaljevanja postopka in s tem v zvezi procesnim položajem stranke ter na drugi strani odgovornostjo družbenika za obveznosti družbe, ki je izbrisana iz sodnega registra.